Public procurement notice: Contract Notice
Published: 2025-11-19
Buyer: Rikosseuraamuslaitos
Country: FI
Region: FI1B1
Contract type: Supplies
Procedure: Negotiated with prior call for competition
CPV classification: 31625300 | 35120000: Surveillance and security systems | 35121700 | 42961100 | 44521100
Submission deadline: 2025-12-18
Award criteria: price, quality

Technical requirements: Tämä hankinta toteutetaan neuvottelumenettelynä. Osallistumishakemuksensa jättäneiden ehdokkaiden joukosta valitaan mukaan osa-alueelle 1 viisi (5) toimittajaa sekä osa-alueelle 2 ja osa-alueelle 3 neljä (4) toimittajaa, jotka kutsutaan osallistumaan neuvottelumenettelyyn. Jos soveltuvia ehdokkaita on jollekin osa-alueelle vähemmän kuin valittava määrä, hankintayksikkö voi jatkaa menettelyä hyväksymällä kaikki soveltuvuusvaatimukset täyttävät ehdokkaat neuvottelumenettelyyn. 

Ehdokkaiden valinnasta neuvotteluihin tehdään kirjallinen päätös, joka annetaan tiedoksi kaikille osallistumishakemuksen jättäneille. Neuvotteluihin voidaan valita vain sellainen ehdokas, joka täyttää tässä ilmoituksessa ja sen liitteissä mainitut vähimmäisedellytykset.

Neuvotteluihin valituille ehdokkaille lähetetään ennen neuvotteluiden alkamista neuvottelukutsu ja aikataulu. Neuvottelut voidaan toteuttaa suullisena tai kirjallisena neuvottelukierroksena. Neuvotteluissa neuvotellaan muun muassa hankittavista tuotteista ja hankittavien palveluiden tuotantomallista, palveluiden vaatimuksista, hinnoittelukomponenteista, sopimusehdoista. Neuvotteluiden perusteella kiinnitetään lopulliset tuotteet ja palvelut sekä niiden vaatimukset sekä pyydetään tarjoajilta niiden perusteella lopulliset tarjoukset.

Hankintaprosessin vaiheet pääpiirteittäin ja alustavat aikataulut on kuvattu kohdassa Muut asiat.

Ehdokkaalla tai tarjoajalla ei ole oikeutta saada korvausta tekemästään osallistumishakemuksesta tai tarjouksesta tai osallistumisesta hankintamenettelyyn. Myöskään neuvotteluista tai muusta menettelyyn osallistumisesta taikka siihen liittyneistä toimenpiteistä ei makseta ehdokkaille tai tarjoajille korvausta. Hankintamenettelyn osapuolet vastaavat hankintamenettelyyn liittyvistä omista kuluistaan.
Hankinnan kohteena on turvatekniset järjestelmät ja turvatekniikkaan liittyvät palvelut. Rikosseuraamuslaitos hankkii vankiloissa käytettävää turvatekniikkaa ja turvatekniikan huoltopalvelun. Hankinta käsittää kaikki Rikosseuraamuslaitoksen vankilat. 

Tämä hankinta jaetaan seuraaviin osa-alueisiin: 
1. Turvatekniset järjestelmät
2. Kulunvalvontajärjestelmä
3. Lukitus

Hankinnan kohteena olevat tuotteet ja niihin liittyvät palvelut osa-alueittain on kuvattu yleisellä tasolla osallistumispyynnön liitteessä 1 Hankinnan kohteen alustava kuvaus. Hankintaan liittyviä vaatimuksia on myös muissa osallistumispyynnön liitteissä.

Ehdokas voi osallistua ja tulla valituksi yhteen tai useampaan osa-alueeseen.


SOPIMUSKAUSI

Hankinnan puitesopimuskausi on kiinteänä voimassa 5 vuotta, jonka jälkeen puitesopimusta voidaan jatkaa enintään kahden (2) vuoden optiokaudella. 


HANKINNAN LAAJUUS

Hankinnan ennakkoitu arvo on arviolta 21 000 000 € (alv. 0 %) koko sopimuskaudelle mukaan lukien optiokausi.  

Hankinnan ennakoitu kokonaisarvo jakautuu osa-aluekohtaisesti seuraavasti: 
Osa-alueen 1 Turvateknisten järjestelmien ennakoitu arvo on noin  13 000 000 €-15 380 000€ (alv. 0%)
Osa-alueen 2 Kulunvalvontajärjestelmän ennakoitu arvo on noin 3 000 000 € - 4 200 000 € (alv. 0%)
Osa-alueen 3 Lukituksen ennakoitu arvo on noin 700 000 €- 1 420 000 € (alv. 0%)
Tuleva hankinta käsittää kaikki Rikosseuraamuslaitoksen vankilat.
Osa hankintamenettelyssä käsiteltävästä tiedosta on salassa pidettävää tietoa. Salassa pidettävää tietoa tullaan käsittelemään osana lopullisen tarjouksen tekemistä.
Kokonaisvertailuhinta, painoarvo 65 – 100 %. 

Hinta tullaan vertailemaan lopulliseen tarjouspyyntöön liitettävän hintalomakkeen 
muodostaman kokonaisvertailuhinnan perusteella.

Alla kuvattu vertailuperusteen lukuarvo 100 on korkein mahdollinen ylläkuvatun 
painoarvon vaihteluvälistä.